Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1028

10. ÉVFOLYAM Célok – A tanulók legyenek képesek bonyolultabb, hosszabb lélegzetű művek befogadására. – Az adott műveket tudják elhelyezni a magyar és világirodalom nagyobb áramlataiban. – Ismerjék a magyar és világirodalom egymásra hatásának és érintkezésének néhány lényegi pontját. – Képesek legyenek az olvasott műveket poétikai fogalmak segítségével szabatosan és tárgyszerűen leírni. – Ismerjék az esszé műfaji jellegzetességeit. – Legyenek képesek önálló ismeretszerzésre, esszék, illetve ismeretterjesztő művek olvasásának segítségével. – Tudjanak tájékozódni az alapvető forrásokban, kézikönyvekben. – Szövegalkotásukban jelenjen meg a szabatosságra, tárgyszerűségre törekvés igénye. – Tudjanak önállóan jegyzetelni. – Szövegszerűen ismerjenek legalább 10 lírai alkotást, 20-25 soros prózarészletet, illetve egy-két drámarészletet. – Legyenek képesek a másik ember közléseinek egyre pontosabb felfogására, a másként vélekedők álláspontjának követésére. – Ismerjék és használják a kommunikáció etikájának alapelemeit. – Ismerkedés új költői témákkal. – Az allegória és a szimbólum különbözőségeinek felismerése. – A szimbólum forrásainak felismerése. – Ismerkedés a bonyolultabb, összetettebb lírai alkotások értelmezésének technikáival és lehetőségeivel. – A magyar és világirodalom érintkezési pontjainak, egymásra hatásának vizsgálata. – Új poétikai fogalmak elsajátítása. – Az olvasott művek szabatos, tárgyszerű, személyes érintettséget is kifejező ismertetése szóban és írásban. – A koncentrálóképesség, az emlékezet, az önbizalom fejlesztése. – A másik ember véleményének mind értelmi, mind érzelmi követése. – Hosszabb irodalmi művek olvasása. – A regény műfaji jellegzetességeinek felismerése. – A romantikus és realista ábrázolás különbözőségeinek felismerése. – A jellemábrázolás eszközeinek vizsgálata. – Visszatérő motívumok felismerése. – A regény szövegtípusainak, tér és időviszonyainak vizsgálata. – A lélektani motívumok megvitatása. – A problémák mai változatainak megvitatása. – A vita, beszélgetés kommunikációs etikájának követése. – Önálló véleményalkotás erkölcsi kérdésekben. – Az ars poeticák lényegi elemeinek felismerése. – Kitekintés a téma korábbi történetére. – A történelmi kor és a költészet összefüggéseinek vizsgálata. – A művekben megjelenített erkölcsi kérdések, motivációk, magatartásformák felismerése, megértése. – Az irodalom folytonosságának és változó jellegének felismerése. – A már korábban megismert poétikai fogalmak és szövegelemzési eljárások felidézése és használatuk gyakorlása. – Annak az igénynek a felkeltése, hogy a témához kapcsolódó más műveket is megismerjenek a tanulók. – A drámai művek értő befogadása. – Fogékonyság növelése a részvétre, az igazságra, a tragikumra, az erkölcsi és érzelmi konfliktusok felfogására. – Ismeretek szerzése a görög és az Erzsébet-kori színházról és színjátszásról – Az idő, tér, cselekmény egységének vizsgálata az antik és shakespeare-i drámában. – Esszék, illetve részletek feldolgozása a téma elmélyítéséhez. – Egy a műből készült adaptáció feldolgozása. – A szállóige kialakulásának vizsgálata. 2008/177. szám – A mű értő befogadása. – Az igény és érdeklődés felkeltése az emberi lét örök kérdéseivel való foglalkozásra. – A mű műfaji sajátosságainak felismerése. – A mű kérdéseinek és lehetséges válaszainak vizsgálata. – Annak felismerése, hogy a műben megjelenő kérdések rólunk is szólnak. – Kitekintés a téma más művekben való megjelenésére. – Az idézés jelentőségének megvitatása, használatának elsajátítatása. 1. A TÉMAKÖR CÍME Versek titkai AJÁNLOTT IDŐKERET: 3 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) az allegória és a szimbólum különbözőségeinek felismerése, a versek központi szimbólumainak értelmezése, a megváltozott forma és az új tartalom összefüggéseinek felismerése, egy mű önálló értelmezése írásban és szóban ISMERETEK, TARTALMAK, FELADATOK Művek: Baudelaire: Az albatrosz, Kapcsolatok, Verlaine: Költészettan, Őszi chanson, Rimbaud: Kóborlásaim, A magánhangzók szonettje, Ady: Góg és Magóg fia vagyok én..., A Hortobágy poétája, Párisban járt az ősz, A Tiszaparton, Harc a nagyúrral, Kocsi-út az éjszakában Fogalmak: újszerű képalkotás, megváltozott verszene, új költői témák, allegória, szimbólum, szinesztézia, elvont, belső tartalmak kifejezése, a szimbólum forrásai AJÁNLOTT TEVÉKENYSÉGEK A képzőművészet és az irodalom: választott szecessziós műalkotás (Klimt) elemző bemutatása az irodalmi elemzés eszköztárával – esszéírás. A kor művészetéről, irányzatairól – szövegfeldolgozás szakértői csoportban. Az új típusú költői képek megismerése – szakirodalom feldolgozása. Az archetípus, a toposz, a jelkép, a metafora, az allegória és a szimbólum összehasonlítása – közös megbeszélés. A francia szimbolisták verseinek képelemzése: Az albatrosz a fent és lent ellentéteként – csoportmunka alapján kiselőadások. A Tompa vers teljes allegóriafejtése – csoportmunka alapján kiselőadások. A Kapcsolatok két alapképének (templom és természet) megfeleltetése táblázatszerű csoportosításban – csoportmunka alapján kiselőadások. Az értelmezések alapján allegória és szimbólum összeghasonlítása megadott szempontok alapján – egyéni munka. Fordításkritika: az Őszi chanson vagy A magánhangzók szonettje különböző fordításainak összevető elemzése – esszé. A kor világának, emberének bemutatása – kiselőadás. A „Góg és Magóg” és a „Harc a Nagyúrral” közös elemzése: az énkép Ady verseiben. Góg és Magóg: történelmi utalások, időviszonyok, kulcsszavak a versben – közös megbeszélés. A Tisza parton című vers önálló értelmezése a két versszak szembeállításával. Egy választott Ady-vers önálló szimbólumelemzése – esszé írása. A Kocsi-út az éjszakában-hoz asszociációs műalkotás készítése: illusztráció, installáció vagy irodalmi alkotás. 2008/177. szám 2. A TÉMAKÖR CÍME Olvasmányok az elbeszélő irodalom köréből 5. Karriertörténetek AJÁNLOTT IDŐKERET: 2 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) A karrierregény kötött motívumainak felismerése, a romantikus és realista vonások felismerése, lélektani motivációk értelmezése, a regényekben ábrázolt problémák mai változatainak megvitatása, a regényzárlatok összevetése, önálló értelmezése, tovább gondolása ISMERETEK, TARTALMAK, FELADATOK Művek: Jókai: Az arany ember, Stendhal: Vörös és fekete, Balzac: Goriot apó Fogalmak: karrier-regény, romantikus regény, realista regény, jellemábrázolás, visszatérő motívumok, szimbolika, idő és térviszonyok, belső monológ, társadalmi környezet, regényzárlat, tabló, az ábrázolás stílusa AJÁNLOTT TEVÉKENYSÉGEK A műfaji kérdések tisztázása: regénytípusok – tanári magyarázat. A romantika és a realizmus stílusjegyei a regényben – szakirodalom feldolgozása. Realizmus és romantika – ismeretlen szövegek besorolása a megismert stílusjegyek alapján – egyéni munka, csoportban megvitatás. Anna a pokolban címmel romantikus és realista regényterv vagy novella írása – egyéni munka. A Vörös és Fekete szereplőiről táblázat (értékek, társadalmi rang, viszony a környezetével, személyiségváltozás, jellemábrázolás), majd a táblázatok összesítésével teljes szereplőértelmezés. A kötelező olvasmányokból a romantikus és a realista jegyek kiemelése – csoportmunka alapján kiselőadás. A főhősök összehasonlító bemutatása (fókuszban a „kedvenccel”) – esszé írása. Az arany emberben a főszereplők viszonyainak ábrázolása diagramon (vonzalom, ellenszenv, érdek) – csoportmunka alapján kiselőadás. Szimbolikus elemek a műben: a bűn és bűnhődés kérdése – csoportmunka alapján kiselőadás. A kapitalista világ ábrázolása a regényben – csoportmunka alapján kiselőadás. A főhős jellemzése, a karrier állomásainak értelmezése – csoportmunka alapján kiselőadás. A főhős kapcsolatrendszerének értelmezése – csoportmunka alapján kiselőadás. A mű zárlatának értelmezése – csoportmunka alapján kiselőadás. Julien Sorell jelleme, sorsa – vita. A Stendhal-regény helyszíneinek bemutatása mint a társadalmi rétegek példái – csoportmunka alapján kiselőadás. A mű szimbólumai – csoportmunka alapján kiselőadás. Női sorsok a regényben – csoportmunka alapján kiselőadás. A regény szerkezete – csoportmunka alapján kiselőadás. A regény befejezése – csoportmunka alapján kiselőadás. Az igazságos tárgyalás lefolytatása: védő- és vádbeszéd előkészítése, megírása, a nézők érvelése, véleménye, esküdtszéki döntés. Az Emberi színjáték koncepciójának megismerése – részletek közös értelmezése a bevezetésből. Rastignac jellemzése: karrierjének elemei, jó és rossz énjének felbukkanásai, tisztességtelen lépések, két vonzás: Goriot és Vautrin, Bianchon mint ellenpont, segítők és akadályozók – csoportmunka alapján kiselőadás. A panzió leírásának értelmezése – csoportmunka alapján kiselőadás. A szereplők jellemzése – csoportmunka alapján kiselőadás. A regényírói módszerek: titokzatoskodás, sejtetés-késleltetés, romantikus nagyjelenetek, objektivitás – csoportmunka alapján kiselőadás. Női sorsok a műben – csoportmunka alapján kiselőadás. Értékrend, életelvek a szereplők monológjainak értelmezése alapján – csoportmunka alapján kiselőadás. A három mű befejezésének közös megbeszélése. A szerzők bemutatása – önálló kutatómunka alapján kiselőadás. 2008/177. szám 3. A TÉMAKÖR CÍME Ars poeticák a magyar költészetben AJÁNLOTT IDŐKERET: 3 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) a költői szerep változásainak felismerése és értelmezése a történelmi kor függvényében, esztétikum és politikum összefüggéseinek analizálása ISMERETEK, TARTALMAK, FELADATOK Művek: Petőfi: A természet vadvirága, Dalaim, A XIX. század költői, Arany: Vojtina ars poeticája, Kozmopolita költészet, Ady: Új vizeken járok, Hunn, új legenda, Babits: A lírikus epilógja, Mint különös hírmondó, Jónás imája, József Attila: Ars poetica, Radnóti: Negyedik ecloga, mai szerzők versei Fogalmak: ars poetica, költői szerepvállalás, történelmi kor és költészet összefüggései AJÁNLOTT TEVÉKENYSÉGEK Vitaindító beszélgetés: Miről lehet/kell/érdemes verset írni? Vázlatírás a megbeszélés alapján: az ars poeticák típusai – csoportmunka. A Petőfi-versek önálló értelmezése: képelemzés, szerkezet, logikai viszonyok, alapkijelentések megfogalmazása. A versek történelmi háttere, a költő koncepciójának változása – tanári magyarázat. Magyarország a szabadságharc leverése után – kiselőadás. Az Arany-versek hangvétele, képei, világértelmezése – esszé a megismert versek értelmezésével. Esszé az igazságról a Vojtina ars poeticája alapján: „nem ami rész szerint igaz, hanem ami mindig és egészen az...” Ady énképe: a versek önálló képelemzése. Az eddig tanult Ady-versek felelevenítése – kiselőadás. A Babits-versek közös értelmezése, képelemzése. A legszebb képek bemutatása – esszé. A József Attila és a Radnóti-vers értő felolvasása. Az alpgondolatok kiemelése. A versek hatása forrásainak feltárása – csoportmunka. Költőszerepek a magyar költészetben – összefoglaló értekezés írása. 4. A TÉMAKÖR CÍME A konfliktusos dráma AJÁNLOTT IDŐKERET: 2 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) a két különböző drámatípus jellegzetességeinek felismerése, értékrendek és magatartásformák elemzése, szituációs játékok (vita, tárgyalás), a különböző korok értelmezéseinek egybevetése, és a mai jelentések megfogalmazása ISMERETEK, TARTALMAK, FELADATOK Művek: Szophoklész: Antigoné, Shakespeare: Hamlet Fogalmak: eltérő értékrendek, a hatalom logikája és az erkölcs logikája, idő, tér és cselekmény az antik és shakespeare-i drámában, a görög és az Erzsébet-kori színház és színjátszás, a tragédia alapkérdése, konfliktusa és a konfliktus megoldása, a szereplők rendszere 2008/177. szám AJÁNLOTT TEVÉKENYSÉGEK Az arisztotelészi poétika – önálló szövegfeldolgozás. Oidipusz és családjának története – kiselőadás. A tragikus vétség, a hübrisz és a végzet felfogása a görögöknél – tanári magyarázat. A Szophoklész főhősök párhuzamos jellemzése – csoportmunka alapján kiselőadás. A mű szerkezeti egységeinek elkülönítése, indoklással – csoportmunka alapján kiselőadás. Az őr sorsának értelmezése – csoportmunka alapján kiselőadás. A kar szerepe, álláspontja – csoportmunka alapján kiselőadás. Kreón érveinek változása – csoportmunka alapján kiselőadás. A konfliktusos dráma alapfogalmai, jellemzői – tanári magyarázat. A mű zárlatának közös értelmezése. Tényleg „rossz”-e Kreón – vita. Védő vagy vádbeszéd írása Antigonéról – értekezés. Hamlet jellemzése tettei és magyarázatai alapján – csoportmunka alapján kiselőadás. Hamlet késlekedéseinek okai, indokai, magyarázata – csoportmunka alapján kiselőadás. Az anya-fiú kapcsolat a műben – csoportmunka alapján kiselőadás. Ophelia sorsa: a szerelem szerepe a műben – csoportmunka alapján kiselőadás. A műben szerepet játszó három fiatal férfi sorsának összevetése – csoportmunka alapján kiselőadás. A generációk viszonyai a műben – csoportmunka alapján kiselőadás. A humoros jelenetek szerepe a műben – csoportmunka alapján kiselőadás. A shakespeare-i színjátszásról szerzett ismeretek felidézése – kiselőadás. A mű végkifejletének közös értelmezése. Átfogó szempont választásával értelmezés írása. (Témakavaslatok: látszat és valóság, őrület a műben, felnőtté válás, a fiatal nemzedék sorsa, tett és gondolat, romlott világ). 5. A TÉMAKÖR CÍME A lét nagy kérdései a drámairodalomban AJÁNLOTT IDŐKERET: 2 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) a műfajhoz kötődő sajátosságok felismerése, kérdések és lehetséges válaszok megfogalmazása, különböző korok eltérő értelmezéseinek összevetése, a saját sorsát irányítani képes ember alakjának felvázolása, vita, szállóigék gyűjtése, a történet logikájához illeszkedő, meg nem írt részletek (pl. 16. szín) megírása ISMERETEK, TARTALMAK, FELADATOK Művek: Madách: Az ember tragédiája Fogalmak: emberiség költemény, drámai költemény, az emberi lét örök kérdései, tézis, antitézis, szintézis, az egyén szerepe a történelemben, aktualitás és időtlenség, szállóige AJÁNLOTT TEVÉKENYSÉGEK A műfaji kérdések tisztázása – szakirodalom feldolgozása. Egy főhős jellemzése műbeli részletek értelmezése alapján – esszé írása. A három főhős viszonyainak jellemzése – esszé írása. A mű szerkezete: lehetséges felosztások és indoklás – csoportmunka alapján kiselőadás. A keretszínek összevetése a bibliai történettel – csoportmunka alapján kiselőadás. A történelmi színek értelmezése egy átfogó szempontból: ki a főszereplő, az eszmék szerepe – Ádám jellemzése, a színek kapcsolódása, tömeg és egyén viszonya, Lucifer bemutatása, Éva alakváltozatai, szerepe, a szabadságegyenlőség-testvériség elveinek megvalósulásai, Madách jelene – csoportmunka alapján kiselőadás. Tudományos-technikai kérdések az utopisztikus színekben – csoportmunka alapján kiselőadás. A madáchi jelen képe – csoportmunka alapján kiselőadás. Pesszimizmus a műben – vita. Életrajzi, pályaképi háttér – kiselőadás. 2008/177. szám PROJEKT A TÉMAKÖR CÍME Madách: Az ember tragédiája AJÁNLOTT IDŐKERET: 1 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) – Figyelem, megfigyelés – Tapasztalatok, azaz a sémák előhívása, az érzékleti benyomás és sémáink összevetése – Általánosítás – Következtetés – Kreativitás – A problémakezeléssel kapcsolatos műveleti képességek: – Problémafelismerés – Problémaelemzés – Megoldástervezés – Döntéshozás (indoklás) – Értékelés – Korrekció, önkorrekció – Szabályalkotás – Önállóság – Önszabályozás: érzelmi és indulati kontroll – Kudarctűrés ISMERETEK, TARTALMAK, FELADATOK Választható témák:

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes